سریہ عبیدہ ابن حارث

سریہ عبید ہ ابن حارث یا سریہ رابغ دوسرا سریہ ہے جسے حضور نے ہجرت کے آٹھ مہینہ بعد شوال 1ھ بمطابق 623ء میں بطن رابغ روانہ کیا۔ حضور نے سفید پرچم مرحمت فرمایا جسے مسطح بن اثاثہ نے تھام لیا۔ عبیدہ ابن حارثبن المطلب کی زیر قیادت اس سریہ میں کل 60 افراد شریک تھے۔ یہ سب مہاجرین تھے، انصار میں سے کوئی موجود نہیں تھے۔ اس سریہ میں مکے کے دو آدمی مسلمانوں سے آملے ایک مقداد بن عمرو البہرانی اور دوسرے عتبہ بن غزوان المازنی یہ دونوں مسلمان تھے اور لشکر کے ساتھ نکلے ہی مسلمانوں کے ساتھ ملنے کے لیے تھے۔ ابو عبید ہ کا جھنڈا سفید تھا اور جھنڈا بردارمسطح بن اثاثہ بن مطلب بن عبد مناف تھے۔

 واقعات 
بطن رابغ جو جحفہ سے 10 میل کے فاصلہ پر واقع ہے، اس میں احیاء نامی چشمہ پر ابوسفیان بن حرب سے عبیدہ ابن حارث کی جھڑپ ہوئی۔ فریقین میں صرف تیراندازی ہوئی، نہ تلواریں بے نیام ہوئی اور نہ صف آرائی کی نوبت پیش آئی۔ اسی سریہ میں سعد بن ابی وقاص نے تیر چلایا جو اسلام میں چلایا گیا سب سے پہلا تیر تھا۔ ابن اسحاق کی روایت کے مطابق کافروں کے سردار عکرمہ بن ابوجہل تھے۔ بعض جگہ ابو سفیان لکھا ہے۔الرحیق المختوم صفحہ 270

ماقبل:سریہ حمزہ ابن عبد المطلبسرایا نبوی  مابعد:سریہ سعد بن ابی وقاص
 مزید دیکھیے 
 ابو السرایا

 حوالہ جات 

زمرہ:620ء کی دہائی کے تنازعات
زمرہ:اسلامی فتوحات
زمرہ:ایشیا میں 623ء
زمرہ:سرایا
زمرہ:محمد بن عبد اللہ مدینہ میں
زمرہ:تاریخ عرب